Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
10. januára 2002
K materiálu č. 8389/2001
K bodu č. 10

     

S T A N O V I S K O

k návrhu nariadenia vlády Slovenskej republiky o ochrane zdravia pri práci s chemickými faktormi    

I
Návrh nariadenia vlády SR o bezpečnosti a ochrane zdravia pri práci s chemickými faktormi predkladá na rokovanie vlády SR na základe plánu legislatívnych úloh vlády Slovenskej republiky pre rok 2001 minister zdravotníctva. 

II
Účelom navrhovanej právnej úpravy je vytvoriť podmienky na zaistenie bezpečnosti a ochrany zdravia pri práci s chemickými faktormi.

III
Návrh patrí svojou problematikou medzi priority aproximácie práva jednak podľa čl. 70 Európskej dohody o pridružení (ochrana zdravia a života ľudí, zvierat a rastlín, ochrana pracovníkov na pracovisku) a rovnako medzi prioritné oblasti harmonizácie práva, ktoré  sú obsiahnuté v Bielej knihe – kapitola IV, časť 3 „bezpečnosť a ochrana zdravia pri práci“. Návrh patrí medzi priority aproximácie obsiahnuté v sreeningových tabuľkách, Národnom programe pre prijatie acquis communautaire a v Partnerstva pre vstup. 

IV
K predkladanému návrhu  nariadenia vlády Slovenskej republiky o ochrane zdravia pri práci s chemickými faktormi neuplatňuje Sekcia Inštitút pre aproximáciu práva ÚV SR žiadne zásadné pripomienky.

Bratislava | 04.01.2002
Vypracoval: | Mgr. Peter Baranay
Tel.: | 57295608

JUDr. Mária Krošlákovágenerálna riaditeľka